open-index/open-wikipedia-markdown huggingface dataset:
Մարիո Կեմպես

**Մարիո Ալբերտո Կեմպես** (, ), արգենտինացի ֆուտբոլիստ, 1978 թվականի ֆուտբոլի աշխարհի չեմպիոն։

## Հավաքական
Արգենտինայի հավաքականում Մարիո Կեմպեսի նորամուտը տեղի ունեցավ 1973 թվականին Բոլիվիայի դեմ խաղում։ Արդեն մեկ տարուց Կեմպեսը 1974 թվականի աշխարհի առաջնությանը մեկնած 22 ֆուտբոլիստներից մեկն էր։ Բայց և՛ ինքը, և՛ իր հավաքականը չկարողացան իրենց ամբողջությամբ դրսևորել։ Շատ շուտ Կեմպեսը պայմանագիր կնքեց իսպանական «Վալենսիայի» հետ։

Կարճ ժամանակահատվածում Կեմպեսը դարձավ հավաքականի լավագույն ռմբարկուն, խփելով վեց գոլ, որոնցից երկուսը՝ Նիդերլանդների հավաքականի հետ եզրափակիչ խաղում։

1982 թվականի աշխարհի առաջնության ընթացքում Կեմպեսին հակառկորդի դարպասը գրավելու բախտ չվիճակվեց։ Բրազիլիայի հետ խաղում փոխարինվելուց հետո նա աշխարհի չեմպիոնի կարիերան ավարտեց 18 անցկացրած խաղերով, և այդպես նրան ընդամենը պակասում էր երեք խաղ, որպեսզի նա կրկներ աշխարհի ռեկորդը։

Կեմպեսը հավաքականում անցկացրեց 43 խաղ և խփեց 20 գնդակ։

## Ակումբներ
Կեմպեսի ակումբային կարիերան սկսվեց Կորդովայի «Ինստիտուտո» ակումբից։ Արդեն մեկ տարուց նա տեղափոխվեց «Ռոսարիո», որտեղ անցկացրեց 5 մրցաշրջան և խփեց 86 գնդակ 107 խաղերում։ 1976 թվականին նա տեղափոխվեց իսպանական «Վալենսիա»։ Կեմպեսն իր առաջին մրցաշրջանը վերջացրեց այդ ակումբում՝ 24 գոլ ուղարկելով հակառակորդի դարպաս և դառնալով լավագույն ռմբարկու։ Դա վերջին 10 տարվա ալավագույն ցուցանիշն էր։

28 գնդակ, որոնք Կեմպեսը խփեց հաջորդ մրցաշրջանում, դարձավ գերագույն ձեռբերում Դի Ստեֆանոյի ժամանակից, ով 1956-1957 թվականներին խփել էր 31 գոլ։

1979 թվականին Իսպանիայի գավաթը հաղթելուց հետո Կեմպեսը Գավաթների տիրակալների Եվրոպական գավաթի «Արսենալի» դեմ խաղում խփեց  որոշիչ տասնմեկ մետրանոցը։ 1981 թվականի մարտին նա «Ռիվեր Փլեյթ» ֆուտբոլային ակումբի հետ 1 000 000 ֆունտանոց պայմանագիր կնքեց։

Մեկ տարի անց նա նորից վերադարձավ Իսպանիա և երկու տարի խաղաց «Վալենսիայում», իսկ հետո ևս երկու տարի մինչև Ավստրիայում սպորտային կարիերան ավարտելը «Հերկուլես»-ում։

## Ձեռքբերումներ
### Թիմային
* 1978 թվականի աշխարհի չեմպիոն
* 1980 թվականի գավաթակիրների գավաթի հաղթող
* 1980 թվականի Եվրոպայի Սուպերգավաթի հաղթող
* Արգենտինայի չեմպիոն՝ Նասյոնալ 1981
* 1979 թվականի Իսպանիայի Գավաթի տիրող

### Անձնական
* Հարավային Ամերիկայի տարվա լավագույն ֆուտբոլիստ 1978
* 1978 թվականի աշխարհի չեմպիոնատի լավագույն ֆուտբոլիստ
* 1978 թվականի աշխարհի չեմպիոնատի լավագույն ռմբարկու
* Եվրոպայի (Onze d'Or) տարվա լավագույն ֆուտբոլիստ 1978
* Արգենտինայի չեմպիոնատի լավագույն ռմբարկու (2)՝ Նասյոնալ 1974, Մետրոպոլիտանո 1976
* Իսպանիայի չեմպիոնատի 1977, 1978 թվականների լավագույն ռմբարկու
* Ընդգրկվել  է ՖԻՖԱ 100 ցուցակում

## Ելույթների վիճակագրություն

## Հետաքրքիր փաստեր
2010 թվականի հոկտեմբերին Կեմպեսի պատվին վերանվանվեց արգենտինական Կորդովա քաղաքի մարզադաշտը։

## Ծանոթագրություններ

Կատեգորիա:Արգենտինայի հավաքականի ֆուտբոլիստներ
Կատեգորիա:Արգենտինացի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլի աշխարհի չեմպիոններ
Կատեգորիա:Ռիվեր Փլեյթի ֆուտբոլիստներ
Կատեգորիա:Ռոսարիո Սենտրալի ֆուտբոլիստներ
Կատեգորիա:Վալենսիայի ֆուտբոլիստներ
Կատեգորիա:Էրկուլեսի ֆուտբոլիստներ
Կատեգորիա:ՖԻՖԱ 100
Կատեգորիա:Արգենտինացի ֆուտբոլային մարզիչներ
Կոբի Բել

**Կոբի Բել** (, ), ամերիկացի դերասան, հայտնի է  «Երրորդ հերթափոխ» (1999—2005), «Խաղ» (2006—2015) և «Սև նշան» (2010—2013)  սերիալներում մարմնավորած դերերով։

## Կյանք և կարիերա
Բելը ծնվել է Օրինջի շրջանում (Կալիֆորնիայի նահանգ), սպիտակ կնոջ և սևամորթ դերասան Միշել Բելի խառը ընտանիքում։ Նա ավարտել է Կալիֆորնիա նահանգի համալսարանը Սան Խոսեյում և շուտով սկսել դերասանական կարիերան հեռուստատեսությունում՝ հայտնվելով «Շտապ օգնություն» և «Բաֆի, վամպիրների կործանիչ» սերիալներում։ 1998-1999-ական թվականներին նա  նկարահանվել է «Լոս Անջելեսի բժիշկը» սերիալում։

1999 թվականին Բելը «Երրորդ հերթափոխ» սերիալում ստացել է սպա Տաիրոնա Դևիսի դերը։ Ֆիլմում նկարահանվել է 6 եթերաշրջաների ընթացքում մինչև 2005 թվականը։ Նա միակ դերասանն էր,  ով նկարահանվել  է սերիալի 132 էպիզոդներում։ Սերիալի ավարտից հետո նա Նյու Յորքից տեղափոխվել է Լոս Անջելես, որտեղ շարունակել է կարիերան, խաղալով երկրորդական դեր՝ UPN-ի «Կեսը և կեսը» սիթքոմում։ Բելը նկարահանվել է «Սև նշան» սերիալում մինչև 2013 թվականը։ 2013 թվականին կանոնավոր կերպով վերադարձել է շոու, մինչև 2015 թվականը։ Շուտով շոուի ավարտից հետո նա մշտական դեր է ստացել «Փաստաբան» սերիալում, «Երրորդ հերթափոխ» սերիալի գործընկերոջ՝ Կիմ Ռեիվերի, և Ջոյ Բրաիանտի հետ։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:1975 ծնունդներ
Կատեգորիա:20-րդ դարի ամերիկացի դերասաններ
Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Անձինք այբբենական կարգով
Կատեգորիա:Դերասաններ այբբենական կարգով
Կատեգորիա:Մայիսի 11 ծնունդներ
Ալբինա լիճ

**Ալբինա լիճ,** սառցադաշտային լիճ Ավստրալիայի Նոր Հարավային Ուելս նահանգի Ձյունոտ լեռներում։ Լիճը գտնվում է Կոսցյուշկո ազգային պարկի և Ավստրալիական Ալպեր ազգային պարկի ու արգելավայրի միջև։

Ալբինա լիճը գտնվում է Ավստրալիայի ամենաբարձր լեռ՝ Կոսցյուշկոից 2,5 կիլոմետր հյուսիս։ Լճի հայելու մակերեսը 6600 քառակուսի մետր է, երկարությունը մոտավորապես 500 մ, լայնությունը՝ 50 մ։

Այն գտնվում է կիրճում, որի արևմուտքից Թաունսենդ լեռն է, իսկ արևելքից՝ Լի և Նորսքոթ լեռները։ Ալբինա լեռը ունի հյուսիսային հոսք։ Լեյդի Նորսքոթ կանյոնով հոսում է դեպի Ջիհի գետը։

## Lեռնադահուկային հանգստավայր
Ալբինա լճի լեռնադահուկային հանգստավայրը ստեղծվել է 1951 թվականին «The Ski Tourers Association»-ի (հետագայում անվանափոխվեց «The Australian Alpine Club») կողմից։ 1952 թվականին առաջին անգամ կայացել է Ալբինայի ամառային լեռնադահուկային առաջնությունը` օգտագործելով եղանակի համար անսովոր պայմաններ։

Լեռնադահուկային սպորտի իրադարձությունները ևս երեք տարի շարունակվում էին մեկ Կոսցյուշկո լեռան վա, մեկ՝ Թաունսենդի։ 1969 թվականին ազգային պարկեր և վայրի բնության ծառայությունը (NPWS) պահանջել որ ակումբը լքի հանգստավայրը, որն աստիճանաբար վեր էր ածվում ավերակների։

## Պատկերասրահ

Ruins of Albina Ski Lodge.jpg|Դահուկորդը գնահատում է Ալբինա լեռնադահուկային հանգստավայրի ավերակները, նոյեմբեր 2011։.
1970 Lake Albina Ski Lodge.jpg|Ալբինա լճի լեռնադահուկային հանգստավայրը, փակվելուց մեկ տարի առաջ։


## Ծանոթագրություններ

Կատեգորիա:Ավստրալիայի լճեր
Կատեգորիա:Լճեր այբբենական կարգով
Ֆուտբոլի Ֆրանսիայի Սուպերգավաթ 2016

**Ֆուտբոլի Ֆրանսիայի Սուպերգավաթ 2016** (),  Ֆրանսիայի Սուպերգավաթի 21-րդ խաղարկումն է, որն անցկացվել է 2016 թ. օգոստոսի 6-ին Ավստրիայի Կլագենֆուրտ քաղաքում։

Պարի Սեն-Ժերմենը կարողացավ 4։1 հաշվով հաղթել Լիոնին։

## Խաղ

## Ծանոթագրություններ

## Արտաքին հղումներ
* Պաշտոնական կայք  

Կատեգորիա:Ֆուտբոլի Ֆրանսիայի Սուպերգավաթ
Էնթոնի Կալֆ

**Էնթոնի Կալֆ** (, ), թատրոնի, կինոյի և հեռուստատեսության բրիտանացի դերասան։

## Կարիերա
Էնթոնի Կալֆը Լոնդոնի երաժշտական և դրամատիկական արվեստի ակադեմիայում ստացել է մասնագիտական կրթություն։

Առաջին անգամ հեռուստատեսությունում նկարահանվել է 1982 թվականին «Դոկտոր Ով» ֆանտաստիկ շարքի «Կարա» դրվագում։

1989 թվականին նա խաղացել է Չարլզ Դիքենսի «Մեծ հույսեր» վեպի հիման վրա նկարահանված հեռուստասերիալի գլխավոր` Պիպայի դերը։ 1990 թվականին նկարահանվել է «Պուարո Ագաթա Քրիստի» հեռուստասերիալի «Սթայլզի առեղծվածային սպանությունը» դրվագում` Լորենս Քավենդիշի դերում։ 1995 թվականին հանդես է եկել BBC-ի «Հպարտություն և նախապաշարումներ» հեռուստասերիալի գնդապետ Ֆիտցուլյամի դերում։

1990-ական թվականների կեսերին Կալֆան հանդես է եկել «Թագավոր Գեորգի խելագարությունը» ֆիլմում` կապիտան Ֆետցորի դերում, իսկ 1997 թվականին «Աննա Կարենինա» վեպի ամերիկյան էկրանավորման մեջ խաղացել է Սերպուխովսկի դերը։

Կալֆը շատ է խաղացել թատրոնում։ Իր գործունեության ընթացքում նա հասցրել է հանդես գալ շատ ներկայացումներում, ինչպես Լոնդոնում (հիմնականում Ազգային թագավորական թատրոնում) և Բրոդվեյում, այդ թվում Թոմ Ստոպարդի «Ռոկ-ն-ռոլ» և «Դժվար խնդիր», Ալենա Բենետի «Թագավոր Գեորգ III-ի խելագարությունը», Դավիդ Խեայի «Գեթսեմանի այգի», Նոել Կաուարդա «Մասնավեր կյանքեր», Անտոն Չեխով «Քեռի Վանյա (պիես)» պիեսներում։

2010 թվականին դերասանը խաղացել է Մեծ Բրիտանիայի արտաքին գործերի նախարար` Էնթոնի Իդենի դերը, «Աստիճաններով վեր ու վար» սերիալի նորացված տարբերակում, Իդենի դերից երկու տարի անց խաղացել է Հովարդ Բրենթոնի «Ավելի լավ, քան նախկինում» պիեսում Սուեզի ճգնաժամի ժամանակ վարչապետի դերը։ 
2017 թվականին Կալֆը նորից խաղացել է «Դոկտոր Ով» սերիալում, «Մարսի Կայսրուհի» դրվագում Գոդսեյկրայի դերը։ 2018 թվականի մայիսի 28-ին BBC Two հեռուստաալիքով ցուցադրվել է «Լիր արքա» հեռուստատեսային ֆիլմը, որտեղ Կալֆը խաղացել է դուքս Ալբանի` թագավորի ավագ դստեր` Գոներիլի (որի դերը կատարում էր Էմմա Թոմփսոնը) ամուսնու դերը։

## Ծանոթագրություններ

## Արտաքին հղումներ
* 
* Actor Bio  at www.bbc.co.uk 
* http://unitedagents.co.uk/film/anthony-calf/ 

Կատեգորիա:20-րդ դարի անգլիացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի անգլիացի տղամարդ դերասաններ
Կատեգորիա:21-րդ դարի դերասաններ
Կատեգորիա:Անգլիացի տղամարդ թատրոնի դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Բրիտանացի դերասաններ
Կատեգորիա:Բրիտանացի կինոդերասաններ
Կատեգորիա:Բրիտանացի հեռուստատեսային դերասաններ
Էսթեր Մորիս

**Էսթեր Հոբարթ Մաքքուիգ Սլեք Մորիս** (, ), ամերիկացի հասարակական գործիչ։ Ամերիկայի առաջին կին դատավորն է։

## Կենսագրություն
Էսթեր Մորիսը ծնվել է Սփենսերում (Նյու-Յորք նահանգի, Տիյոգա շրջանում)։ Նա վաղ տարիքից որբացել է։ 1841 թվականին նա ամուսնացել է ինժեներ Արտեմուս Սլեքի հետ։ Երբ երեք տարի անց Սլեքը մահացել է, նա գնացել է Պերու (Իլլինոյս) և ամուսնացել է վաճառական Ջոն Մորիսի հետ։
200px|մինի|աջից
1869 թվականին Մորիսները տեղափոխվել են Վայոմինգում գտնվող Սաուտ Պասս Սիտի քաղաք։ 1869 թվականի դեկտեմբերի 10-ին Վայոմինգում կանայք ընտրություններին մասնակցելու իրավունք են ստացել։ Տարածված է այն տարբերակը, որ դրան նպաստել է Էսթեր Մորիսը։ Երբ Սաուտ Պասս Սիտիում անցկացվում էր տարածքային օրենսդրական ժողովի ներկայացուցչի ընտրությունը, Մորիսը թեյախմության է հրավիրել երկու թեկնածուներին` սրահի սեփականատեր դեմոկրատ Ուիլյամ Բրայթին և նրա հակառակորդ հանրապետականին։ Էսթերը երկուսից էլ խոսք է վերցրել, որ եթե հաղթեն, օրենսդիր ժողովին առաջարկելու են կանանց ընտրական իրավունքների ներդրումը։ Բրայթը հաղթել է և պահել է իր խոստումը։ Մյուս տարբերակն այն է, որ չնայած նրան, որ Բրայթները և Մորիսները մոտ ընկերներ էին, թեկնածուների հետ թեյախմությունը հորինված էր։

1870 թվականի փետրվարի 14-ին Մորիսը նշանակվել է Սաութ Փաս Սիթիի հաշտարար դատավոր։ Այդ կերպ նա դարձել է ԱՄՆ-ի առաջին կին դատավորը։ Նախորդ դատավոր Սթիլլմենը հրաժարվել է նրան լսման համար նշանակված գործերի ցանկ փոխանցել, և Էսթերը հրամայել է ձերբակալել նրան։ Մորիսը դատավորի պաշտոնում է մնացել ընդամենը ութ ամիս։ 1871 թվականին նա բաժանվել է ամուսնուց և տեղափոխվել է Լարամի։ Ապագայում նա պայքարել է կանանց իրավունքների համար։ Էսթեր Մորիսը մահացել է Շայնենում։

1960 թվականին Կապիտոլիումում տեղադրվել է Մորիսի արձանը։

## Ծանոթագրություններ

## Արտաքին հղումներ
* Esther Hobart McQuigg Slack Morris:

Կատեգորիա:Ամերիկացի սուֆրաժիստներ
Կատեգորիա:Ամերիկացի հասարակական գործիչներ
Կատեգորիա:Ամերիկացի ֆեմինիստներ
Կատեգորիա:Կանանց իրավունքների իրավապաշտպաններ
Ալբանո Բիսառի

**Ալբանո Բիսառի** (, ), արգենտինացի ֆուտբոլիստ, «Ուդինեզե» ֆուտբոլային ակումբի դարպասապահ։ Ունի Իտալիայի քաղաքականություն։

## Կարիերա
Ալբանո Բիսառին իր կարիերան սկսել է «Ռասինգ» ֆուտբոլային ակումբում։ 17 տարեկան հասակում ընդգրկվեց հավաքականի կազմ։ Այնտեղ դարպասապահը անցկացրել է 1997-ից 1999 թվականներին։ 1997 թվականի ամռանը Բիսռին տեղափոխվեց «Ռեալ Մադրիդ», որը Բոդո Իլլգներին փոխանակում էր փնտրում, ով ուզում էր պայմանագիր կնքեր իր համար շատ լավ պայմաններում։  Բիսառին «Ռեալում» դեբյուտել է 1999 թվականի սեպտեմբերի 25-ի Մալագայի հետ խաղում, որտեղ նա չկարողացավ պաշտպանել դարպասները անկյունայինի խաղարկումից հետո։ Նա ակումբում անցկացրել է ընդամենը 7 խաղ։ Այդ խաղից հետո հիմնական խմբում նրան փոխարինեց Իկեր Կասիլյասը։ Արդյունքում արգենտինացին պայքարում էր Իլգների հետ ընդամենը երկրորդ դարպասապահի համար։

2000 թվականին Բիսառին լքեց «Ռեալը» և տեղափոխվեց «Վալյադոլիդ»։ Սկզբից Ալբանոն պատրաստվում էր Ռիկարդո Լոպեսին փոխարինելու համար, սակայն մրցաշրջանի միջնամասում նա իր տեղը զբաղեցրեց ակումբի հիմնական հավաքականում։ Բիսառին «Վիլյադոլիդում» անցկացրեց 6 մրցաշրջան։ Նրանցից հինգում նա եղել է ակումբի առաջին դարպասապահը, իսկ 2001/02 մրցաշրջանում ակումբում չանցկացրեց ոչ մի խաղ։  2006 թվականին Ալբանոն տեղափոխվեց Խիմնաստիկ, որը դուրս էր եկել Իսպանիայի բարձրագույն լիգա։ Այս ակումբում դարպասապահը անցկացրեց մեկ մրցաշրջան, որտեղ նրա ակումը ետ ընկավ երկրորդ դիվիզիոն՝ զբաղեցնելով առաջնության վերջին տեղը։

2007 թվականի ամռանը Բիսառին տեղափոխվեց իտալիական «Կատանիա» ակումբ, որը գնել էր արգենտինացուն որպես հիմնական դարպասապահի՝ փոխարինելով  Չիրո Պոլիտոյին։ Առաջ մրցաշրջանում Բիսառին անցկացրեց ընդամենը 7 խաղ, սակայն մրցաշրջանի վերջանալուն պես երկարացրեց ակումբի հետ պայմանագիրը ևս մեկ տարի։ Գրավելով Վալտեր Ձենգայի ակումբի գլխավոր դարպասապահի պաշտոնը Բիսառին  դարձավ «Կատանիայի» հիմնական դարպասապահը։ Միայն այն ժամանակ, երբ Ալբանոն հայտարարեց, որ մրցաշրջանի վերջանալուն պես նա կլքի ակումբը, Ձենգան նրան փոխարինեց Տոմաշ Կոշիցկիյով։

2009 թվականի հունիսի 10-ին Բիսառին ազատ գործակալի կարգավիճակով տեղափոխվեց «Լացիո»։ Նրան գնեցին որպես ուրուգվայացի դարպասապահ Ֆեռնանդո Մուսլերայի փոխարինող։ Բիսառին ակումբում դեբյուտել է ՈՒԵՖԱ Եվրոպայի Լիգայի Ռեդ Բուլ ակումբի դեմ խաղում, որտեղ Ռեդ Բուլը պարտվեց 1:2 հաշվով։ Հռոմի առաջին մրցաշրջանում Ալբանոն 4 անգամ դաշտ դուրս եկավ խփելով 7 գոլ։

## Հավաքական
1999 թվականին Ալբանո Բիսառի առաջին անգամ ընդգրկվեց Արգենտինայի հաքական։ Այդ նույն տարի նա Ամերիկայի գավաթի մասնակից էր, սակայն ոչ մի խաղ չանցակացրեց ազգային հավաքականում։

## Ձեռքբերումներ
* Չեմպիոնների Լիգա հաղթող։ 1999/00
* Իտալիայի սուպերգավաթի տիրապետող։ 2009
* Իտալիայի գավաթի տիրապետող։ 2013

## Ծանոթագրություններ

## Արտաքին հղումներ
* Էջը bdfutbol.com-ում
* Էջը elmundo.es-ում
* 
* 

Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Խիմնաստիկ Տառագոնայի ֆուտբոլիստներ
Կատեգորիա:Ուդինեզեի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Fall in Line (երգ)

**Fall in Line**, ամերիկացի երգչուհի Քրիստինա Ագիլերայի սինգլը նրա ութերորդ՝ Liberation ստուդիական ալբոմից։ Ձայնագրվել է երգչուհի Դեմի Լովատոյի մասնակցությամբ։ Երգը յուրօրինակ ֆեմինիստական հիմն է, կանանց իրավունքների և հնարավորությունների ընդլայնման գովերգում։

## Տեղեկություն երգի մասին
Քրիստինա Ագիլերայի խոսքերով՝ նա երգը գրել է Time’s Up և Me Too շարժումների հայտնվելուց մի քանի տարի առաջ. «Այս երգն անհրաժեշտ էր լսել», քանի որ Քրիստինան ուզում էր դառնալ այն ձայնը, որը չէր կարողացել դառնալ իր մայրը, «կանանց և բոլոր նրանց պաշտպանը, ում համար դժվար էր ձայն տալ»։ «Fall in Line» երգը դարձել է Ագիլերայի 2003 թվականի «Can’t Hold Us Down» հիթի յուրահատուկ սիքվել և շարունակում է բարձրաձայնել կանանց իրավունքների և հնարավորություների մասին։ Երգի համար որպես ինտրո թողարկվել է «Dreamers» թրեքը, որտեղ մի խումբ երիտասարդ աղջիկներ ներկայացնում են իրենց նպատակները՝ դառնալ լրագրող, իրենց ձայնը դարձնել լսելի, դառնալ նախագահ և այլն։

«Fall in Line» երգի տեսահոլովակի պրեմիերան կայացել է 2018 թվականի մայիսի 16-ին։ Այդ ժամանակ էլ հրատարակվել է թվային սինգլը։ Քրիստինա Ագիլերան իր թվիթերյան էջում գրել է հետևյալ հաղորագրությունը․ «Բոլորին, ում երբևէ լռեցրել և ճնշել են, ճշմարտությունը որոնողներին, համարձակ մտածողներին․․․ ազատեք ձեր ձայնը և կոտրեք կարծրատիպերը, երբեք մի նահանջեք և երբեք մի հարմարվեք»։

Երգի տեսահոլովակը, որ նկարահանել է Լյուկ Գիլֆորդը, թողարկվել է 2018 թվականի մայիսի 23-ին։

## Քննադատություն
Rolling Stone ամսագրում ընդգծվել է երկու երգչուհիների «բացառիկ» վոկալը։ Billboard ամսագրում երգը բնութագրվել է որպես «վեհ, ուժ տվող հիմն»։ Refinery29 պարբերականը նշել է, որ «Fall in Line» թրեքում Ագիլերայի «Beautiful»-ը հանդիպում է Լովատոյի «Sorry Not Sorry»-ին, և երկու երգչուհիներից ոչ մեկն այլևս չի պատրաստվում ներողություն խնդրել։

## Հիթ-շքերթներ

## Թողարկման ժամանակագրություն

## Ծանոթագրություններ

Կատեգորիա:2018 երգեր
Կատեգորիա:Դեմի Լովատոյի երգեր
Կատեգորիա:Երգեր այբբենական կարգով
Կատեգորիա:Զուգերգեր
Կատեգորիա:Քրիստինա Ագիլերայի երգեր
Կատեգորիա:Ֆեմինիստական երգեր
Մենչ

**Արմեն Աշոտի Պետրոսյան** (առավել հայտնի է **Մենչ** անունով, ), հայ դերասան, պրոդյուսեր և հաղորդավար։

## Կենսագրություն
Արմեն Պետրոսյանը ծնվել է 1975 թվականի սեպտեմբերի 26-ին Երևանում։ Մինչ 9-րդ դասարանը սովորել է Անտոն Չեխովի անվան թիվ 55 դպրոցում,1992 թվականին ավարտել է Րաֆֆու անվան թիվ 36 դպրոցը։ 1998 թվականին ավարտել է Հայաստանի պետական տնտեսագիտական համալսարանը։ Հայտնի է «Ֆուլ Հաուս» սիթքոմից, որտեղ նկարահանվել է Սերգեյի դերում։ Նրա հաղորդումներից հայտնի են «Բլեֆը», «7,5»-ը, «Երեկոյան կոկտեյլը», «Սուպեր դուետը» (2007-2014)։ Նա նաև «Ֆուլ Հաուս» սիթքոմի պրոդույսերն է։ «Yere1» հաղորդման ընթացքում Պետրոսյանը արձակել է «Ես մենակ եմ, տխուր եմ» հումորային երգը։

## Կարիերա
*1994-2000 թթ. — ՈւՀԱ-ի «Նոր հայեր» թիմի հիմնադիրներից մեկը (1994թ. Հայաստանի չեմպիոն,1997 թ. Բարձրագույն լիգայի հաղթող, 1998թ.Ամառային Սուպերգավաթի չեմպիոն)
*2002-2005 թթ. — Հայ TV հեռուստաընկերության գլխավոր պրոդյուսեր
*2003-2005 թթ. — «Երեկոյան կոկտեյլ» հաղորդման հեղինակ և հաղորդավար
*2005-2008 թթ. — «Բլեֆ» հաղորդաշարի համահեղինակ և հաղորդավար
*2006 թ. — «Սուպեր դուետ» երաժշտական նախագծի պրոդյուսեր
*2006-2009 թթ. — «7,5» հումորային ներկայացման հիմնադիր և դերասան
*2009 թ.— Ֆորտ Բոյար միջազգային հեռուստախաղի մասնակից
*2009-2014 թթ. — «Yere1» սիթքոմի դերասան և պրոդյուսեր
*2012 թ.— «Եռաչափ սեր» երիտասարդական հումորային հեռուստասերիալի պրոդյուսեր
*2013 թ.— Արմենիա հեռուստաընկերության «Տնից-տուն» հաղորդաշարի պրոդյուսեր
*2014-2015 թթ. — «Արի պայմանավորվենք» հումորային հաղորդման հաղորդավար և պրոդյուսեր
*2014 թ. — «Aльпинисты» ֆիլմի դերասան
*2014-2019 թթ. — «Ֆուլ Հաուս» սիթքոմի պրոդյուսեր և դերասան
*2015-2018 թթ. — Արմենիա հեռուստաընկերության ամանորյա ծրագրերի պրոդյուսեր
*2016-2017 թթ. — Արմենիա հեռուստաընկերության ժամանցային ծրագրերի պրոդյուսեր
*2016-2019 թթ. — «Ռադիո Ջան»-ի տնօրեն
*2017-2018 թթ. — «Դեպի երազանք» և «Դեպի երազանք 2» հեռուստանովելի պրոդյուսեր
*2018 թ.— «Մենչ Challenge» հեռուստահաղորդման հաղորդավար և պրոդյուսեր
*2019 թ. — «Ֆուլ Yere1» նախագծի դերասան և պրոդյուսեր
*2020 թ.— «Հարս չկա» սիթքոմի պրոդյուսեր
*2021 թ. — «Չամադան» ներկայացման դերասան
*2022 թ. — «Սիրո հասակ» սիթքոմի պրոդյուսեր

### Երաժշտական պրոդյուսեր
*2015-2019 թթ. — Միհրան Ծառուկյան
*2015-2019 թթ. — Արփի Գաբրիելյան
*2017-2019 թթ. — Քրիստինա Եղոյան
*2017 թ. մինչ այսօր — Գոռ Հակոբյան
*2019 թ. մինչ այսօր — Աղաս Մանուկյան

## Ֆիլմագրություն

## Անձնական կյանք
2002 թվականին ամուսնացել է Քրիստինա Սմսարյանի հետ։ Նրանք ունեն 3 երեխա, ավագ դուստրը՝ Էլինան, ծնվել է 2003 թվականին, իսկ երկվորյակներ Աշոտն ու Մարիան` 2008 թվականին։ Քրիստինա Սմսարյանը մինչ ամուսնանալը եղել է մոդել։

## Ծանոթագրություններ

## Արտաքին հղումներ
*
*«Մենակ եմ, տխուր եմ»
*[Պաշտոնական էջը [Ինստագրամ] ]
*[Պաշտոնական էջը [Ֆեյսբուք]]
*[Անձնական էջը [Ֆեյսբուք]]

Կատեգորիա:Բեմական կեղծանուններ
Կատեգորիա:Կինոպրոդյուսերներ
Կատեգորիա:ՀՊՏՀ շրջանավարտներ
Կատեգորիա:Հայ դերասաններ
Կատեգորիա:Հայ հաղորդավարներ
Կատեգորիա:Հայ պրոդյուսերներ
Գայիոս (Հռոմի պապ)

**Հռոմի Պապ Գայիոս**(), 283 թ. դեկտեմբերի 17-ից Հռոմի պապ էր նշանակվել մինչև իր մահը 296 թ․:

## Կենսագրություն
Ծնվել է Դալմաթիայում, կայսր Դիոկղետիանոսի ազգականն էր։ Կաթոլիկ աղբյուրների համաձայն, թաղված է Սբ. Կալիստուսի կատակոմբներում։

## Գայիոսի տուն
մինի
Ավելի քան 280 տարի առաջ Սանտա Սուսաննա եկեղեցու տարածքում բացվեց քրիստոնեական աղոթքի տուն, որը դարձավ քրիստոնյաների հանդիպման վայրը։ Տունը պատկանում էր Գայիոս և Գաբինիոս եղբայրներին։ Հետագայում Գայիոսը դարձավ Հռոմի Պապ։ Իսկ Գաբինյոսը Սուրբ Սուսաննայի հայրն էր։ Այսպիսով, աղբյուրները նշում են, որ Գայիոսը Սուսաննայի հորեղբայրն էր։

## Գահակալույթուն
Պապ Գայիոսը որոշեց, որ եպիսկոպոսների ցանկացած թեկնածու պետք է անցնի եկեղեցական հիերարխիայի բոլոր աստիճանները` բարապան, դասախոս, էկզորցիստա, սաղմոսերգ, ենթադաս, սարկավագ և քահանա։ Նա նաև բաժանեց Հռոմի տարբեր շրջանները սարկավագների մեջ։

## Ծանոթագրություններ

## Արտաքին հղումներ

* Opera Omnia by Migne patrologia Latina

## Տես նաև

* Հռոմի պապերի ցանկ

Կատեգորիա:Կաթոլիկ եկեղեցու սրբեր
Կատեգորիա:Հին Հռոմի քաղաքական գործիչներ
Կատեգորիա:Կաթոլիկ կրոնական առաջնորդներ
Սրտի ռիթմը (ֆիլմ)

**«Սրտի ռիթմը»**  (), կանադական ֆիլմ, որի ռեժիսորը Չարլզ Օլիվեր Միչեյդն է։ Ֆիլմի պրեմիերան տեղի է ունեցել 2011 թվականի օգոստոսի 10-ին։ Ֆիլմի գլխավոր դերակատարներն են՝ Նիկո Արչեմբոլդը (Մարկի դերում) և Միլեն Սան Սուվղեն (Դելֆինի դերում)։ Ֆիլմում պարողների դերակատարների մեծամասնությունը Արչեմբոլդի ընկերներն են։ Ֆիլմի 60 պարողները ընտրվել են Մոնրեալից, Տորոնտոյից, Կալգարիից և Վանկուվերից։

## Սյուժե
«Սրտի ռիթմը» () ռոմանտիկ կատակերգություն է պարի մասին։ Դելֆին Լամարը 20 տարեկան ուսանող է, որը պետք է ընտրություն կատարի սիրած տղայի,  ծնողների և պարային կարիերայի միջև։

## Դերերում

## Ծանոթագրություններ

## Արտաքին հղումներ
* 

Կատեգորիա:2011 ֆիլմեր
Կատեգորիա:Կանադական ֆիլմեր
Կատեգորիա:Ֆրանսերեն ֆիլմեր
Կատեգորիա:2010-ականների կանադական ֆիլմեր
Ռաքել Պալասիո

**Ռաքել Ջարամիլո Պալասիո**  (, ),  առավել հայտնի է՝ R. J. Palacio կեղծանվամբ, ամերիկացի գրող, գրաֆիկական դիզայներ։

Ծնվել է Կոլումբիայից ներգաղթած ընտանիքում, նա երեխաների մասին գրված մի շարք նովելների հեղինակն է։ Նրա ամենաշատ վաճառված գիրքը «Հրաշք»֊ն է () 2017, որի հիման վրա 2017 թվականին նկարահանվել է ֆիլմ, որտեղ նա եղել է այդ ֆիլմի  ռեժիսորը։ Ներկայումս ամուսնու և երկու որդիների հետ բնակվում է Նյու Յորքում։

## Ծանոթագրություններ

Կատեգորիա:21-րդ դարի ամերիկացի կին գրողներ
Կատեգորիա:21-րդ դարի ամերիկացի վիպասաններ
Կատեգորիա:Ամերիկացի գրաֆիկական դիզայներներ
Կատեգորիա:Ամերիկացի կին վիպասաններ
Կատեգորիա:Ամերիկացի մանկագիրներ
Կատեգորիա:Գրական կեղծանուններով հայտնի հեղինակներ
Կատեգորիա:Ամերիկացի պատկերազարդողներ
Վարսահարդար

**Վարսահարդար** կամ **Վարսավիր**, անձ, որը  զբաղվում է մազեր   կտրելով կամ մազերին նոր ոճ հաղորդելով, որպեսզի փոխի կամ պահպանի անձի ոճը։ Սա  մազերը գունավորելու, կտրելու և մազերին հարդարանք տալու համադրություն է։ Շատ վարսահարդարներ պաշտոնապես լիցենզավորված են ինչպես վարսահարդար, այնպես էլ սափրիչներ և կոսմետոլոգներ։

## Պատմություն
### Հնագույն վարսահարդարում
300px|մինի|Վարսավիրը աշխատանքի պահին

Վարսահարդարումը որպես զբաղմունք ունի հազարամյակների պատմություն։ Հայտնաբերված հնագույն արվեստի նկարներում պատկերված են մարդիկ, որոնք աշխատում են մարդկանց մազերի հետ։ Հույն գրողներ Արիստոֆանեսը և Հոմերոսը վարսահարդարման մասին հիշատակում են  իրենց գրվածքներում։ Աֆրիկայի որոշ մշակույթներում հավատում էին, որ մարդու հոգին տեղակայված է իր մազերի մեջ, այս համայնքներում վարսահարդարները բարձր պատվի էին արժանանում։ Քաջալերվում էր զարգացնել վարսահարդարման հմտությունները, մոտիկ բարեկամական կապեր էին ստեղծվում հաճախորդների և վարսահարդարների միջև։ ժամանակը ծախսվում էր նրանց մազերը լվանալու, սանրելու, յուղային քսուք քսելու, ոճ հաղորդելու, զարդարելու վրա։ Տղամարդիկ աշխատում էին բացառապես տղամարդկանց հետ, իսկ կանայք կանանց։ Վարպետ վարսահարդարի մահանալուց առաջ նա իր սանրները և գործիքները տալիս էր ընտրյալ հաջողակի հատուկ արարողության ընթացքում։ Հին Եգիպտոսում վարսահարդարները իրենց գործիքները դնելու համար ունեին հատուկ ձևավորված պատյաններ, որտեղ դնում էին նաև լոսյոններ, մկրատներ, ձև տալու պարագաներ։ Սափրիչներն աշխատում էին նաև որպես վարսահարդարներ, և հաճախ հարուստ մարդիկ ունեին  անձնական վարսահարդարներ իրենց տներում։ Կեղծամ պատրաստողները վերապատրաստվում էին որպես վարսահարդարներ։ Հին Հռոմում և Հունաստանում տնային ստրուկները և ծառաները կատարում էին վարսահարդարի դեր, որը ընդգրկում էր մազեր ներկելը և սափրելը։ Տղարդիկ, ովքեր չունեին անձնական վարսահարդարներ այցելում էին տեղի վարսավիրանոցներ։ 5-14-րդ դարի մազերի ոճի վերաբերյալ պատմական փաստաթղթերը բացակայում են։

### 20-րդ դար
Գեղեցկության սրահները դարձան տարածված 20-րդ դարում։ Այս վայրերը համարվում էին հանրային և այնտեղ կանայք իրենց զգում էին ներգրավված և մազերի խնամքի պրոցեդուրաներում, և դիմային խնամքի պրոցեդուրաներում։ Հարուստ կանայք ունեին իրենց մասնավոր վարսահարդարները, ովքեր այցելում էին իրենց բնակարաններ, սակայն կանանց մեծամասնությունը նախնտրում էր այցելել բարձրակարգ գեղեցկության սրահներ ինչպիսին է Elizabeth Adens's Red Door գեղեցկության սրահը։ Էլեկտրականությունը թույլ տվեց հայտնագործել մազաչորացնող մեքենան։ Նոր ստեղծված մեքենաները թույլ տվեցին մեծացնել հոսքը գեղեցկության սրահներ։ Մազերը գունավորելու տեխնոլոգիաները զարգացան։ 1930-ականներին մազերի բարդացված ոճը դարձավ մոդայի մաս։ Վարսահարդարումը այդ ժամանակաշրջանի ամենաընդունելի մասնագիտություններից կանանց շրջանում։

## Ծանոթագրություններ

Կատեգորիա:Մասնագիտություններ
Բուենոս Այրեսի բուսաբանական այգի

**Բուենոս Այրեսի բուսաբանական այգի** Պալերմոյում, Բուենոս Այրեսի արվարձաններում։ Այգին ունի եռանկյունի ձև, որի երեք կողմերը Ավենիդա Սանտա Ֆե, Ավենիդա Լաս Հերաս և Սիրիայի Արաբական Հանրապետական փողոցներ են։ 1996 թվականին այգին հայտարարվեց ազգային հուշարձան։ Այն ունի 6.9772 հա ընդհանուր տարածք։ Այնտեղ կարելի է գտնել մոտավորապես 5500 տեսակ բույսեր, ծառեր և թփեր, ինչպես նաև մի շարք քանդակներ, հուշարձաններ և հինգ ջերմոցներ։ 
Այգին նախագծված է ֆրանսիացի ճարտարապետ և լանդշաֆտային դիզայներ Կարլոս Թայսի կողմից։ Այգին բացվել է 1898 թվականի սեպտեմբերի 7-ին։ Թայսը և նրա ընտանիքը ապրում էին անգլիական ոճով կառուցված առանձնատանը, որը գտնվում էր այգու ներսում 1892-1898 թվականներին, երբ նա զբաղեցնում էր քաղաքի զբոսայգիների գոտիների տնօրենի պաշտոնը։ 1881 թվականին կառուցված առանձնատունը այժմ համալիրի հիմնական շենքն է։
Վերջին տարիներին Բուսաբանական այգին դարձել է մեծ թվով կատուների բնակավայր։ Դրանք բոլորն էլ ինչ-որ պատճառներով լքված տնային կատուներ են։ Կատուներից ազատվելու ծրագրերը մերժվել են հարևանների և կենդանիների բարեկեցության հասարակությունների բողոքների պատճառով։ Կատուների վերաբնակեցումը չէր լուծի խնդիրը, քանի որ ամռանը գրեթե ամեն օր այգում նոր լքված կենդանիներ էին հայտնվում։ Շնորհիվ Կենդանիների պաշտպանության ընկերության կողմից կամավորների նվիրումով, որը ձևավորեց կամավորական հանձնաժողով, հայտնաբերվում է ժամանակավոր լուծում։ Կատուները կարող էին ապրել այգում. կամավորների կոմիտեն կերակրում էր նրանց, փնտրում էր նոր սեփականատերեր և տրամադրում էր պատվաստանյութ և անասնաբուժական խնամք։

## Այգու դիրք
Այգին համատեղում է լանդշաֆտի երեք տարբեր ոճեր որոնց թվում են իտալական այգին, խառնված ֆրանսիական և արևելյան այգիներով։ Իտալական այգին ներառում է ծառերի այնպիսի տեսակներ, որոնք առաջին դարում հռոմեական բուսաբան Ֆլինի Յանգերն ուներ իր վիլլայում Ալպիական լեռներում։ Բացի այդ, այստեղ են նաև հռոմեական թեմաներով արձանների օրինակներ, այդ թվում  գայլի արձանը , որը կերակրում էր Ռեմային և Ռոմուլային։ Ֆրանսիական պարտեզը զարդարված է XVII-XVIII դարերի սիմետրիկ ոճով։  Ֆրանսիական այգում է գտնվում նաև հունա-հռոմեական քանդակներից` Վեներայի և Մերկուրի արձանների պատճենները։ Այլ տարածքներում բույսերը դասվում են ըստ ծագման. Ասիականում կարող էք տեսնել գինկգո ծառատեսակը,Եվրոպականում` կաղնու և պնդուկի ծառեր, Աֆրիկականում` պտտեր և արմավենի։ Այգում կան նաև բույսեր Ամերիկայից, օրինակ` սեկվոյաներ, Բրազիլիայից` սեյբա, Արգենտինայի և Հարավային Կոնսի երկրներից ֆլորայի այլ տեսակներ։ Տարբեր բույսերի տեսակները պարբերաբար դասվում են ըստ իրենց տաքսոնական հատկանիշների։ 
Այգին նաև պարունակում է 33 այլ արվեստի գործեր, ներառյալ քանդակներ, կիսանդրիներ և հուշարձաններ։ Նրանց թվում են նաև Էռնեստո Բիոնդի « Սատուրնալիա » բրոնզե օրինակը։

## Պատկերասրահ


Պատկեր:Buenos Aires Jardin Botanico Carlos Thays 00.jpg|
Պատկեր:Buenos Aires Jardin Botanico Carlos Thays 02.jpg|
Պատկեր:Indicador Meteorológico.jpg|
Պատկեր:Escultura Saturnalia de Ernesto Biondi.jpg|
Պատկեր:Blay Fabregas, los primeros frios 2.jpg|
Պատկեր:El Despertar de la Naturaleza Juan de Pari.jpg|


## Ծանոթագրություններ

Կատեգորիա:Արգենտինայի բուսաբանական այգիներ
Կատեգորիա:Բուենոս Այրեսի զբոսայգիներ
Հավերժություն (ֆիլմ)

**«Հավերժություն»** (), Ֆրանսիայի և Բելգիայի համատեղությամբ նկարահանված ռոմանտիկական դրամա՝ նկարահանված 2016 թվականին։ Ֆիլմի ռեժիսորը և սցենարի հեղինակը Չան Ան Հունգն է։ Սցենարը գրվել է ֆրանսիացի հեղինակ Ալիսա Ֆերնեյի «Այրիների նրբագեղություն» վեպի հիման վրա։ Ֆրանսիայում ֆիլմը թողարկվեց 2016 թվականի սեպտեմբերի 7-ին իսկ Ռուսաստանում այն էկրաններ բարձրացավ 2016 թվականի նոյեմբերի 24-ին։

## Սյուժե
Ֆիլմը պատմում է ֆրանսիացի կանանց երեք սերունդների ճակատագրի մասին, որոնք 100 տարի շարունակ փորձում են պահպանել սերը և բազմապատկել այն։ Նրանց կյանքը փոխվում է․ հայտնվում են նոր մարդիկ, նոր հարաբերություններ, գեղեցկությունը գնալով պակասում է։ Եվ միայն իրական զգացմունքներն են մնում հավերժ։

## Դերերում

## Ծանոթագրություններ

## Արտաքին հղումներ
*  
* «Հավերժություն» ֆիլմի մասին
* «Հավերժություն»

Կատեգորիա:2010-ականների ռոմանտիկ դրամա ֆիլմեր
Կատեգորիա:2010-ականների ֆրանսիական ֆիլմեր
Կատեգորիա:2016 ֆիլմեր
Կատեգորիա:Բելգիական դրամա ֆիլմեր
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական ֆիլմեր
Կատեգորիա:2010-ականների ֆրանսերեն ֆիլմեր
Կատեգորիա:Բելգիական մելոդրամա ֆիլմեր
Կատեգորիա:Ֆրանսիական մելոդրամա ֆիլմեր
Նախարարական 1-ին տուն

**Նախարարական 1-ին տուն** (), պատմական շենք Պետերհոֆում։ Կառուցվել է 1839-1841 թվականներին։ Մշակութային ժառանգության դաշնային նշանակության օբյեկտ է։ Գտնվում է Ծովային դեսանտի փողոց, տուն 1 հասցեով` հյուսիսային կողմից եզրափակելով Ռազվոդնայա հրապարակը։

## Պատմություն
Տունը կառուցվել է ճարտարապետ Իոսիֆ Իվանովիչ Շառլեման 1-ի նախագծով։ Շինարարությունը ղեկավարել է վարպետ Բերրին։ Մինչև տունը կառուցելը այդ վայրում եղել է փայտե էքզերցիր-դահլիճ (ասպարեզ)։ Նախագիծը հաստատվել է 1839 թվականի հուլիսի 14-ին։ Շինարարությունը սկսվել է նույն թվականի օգոստոսին, երկու ամսում քանդվել է հին շենքը, կառուցվել է հիմքը և կիսով չափ կառուցվել են պատերը։ 1840 թվականի նոյեմբերին ավարտվել են շինարարական աշխատանքները, անցկացվել է ջրագիծը։ Տարածքների հարդարումն ավարտվել է 1841 թվականի հունիսին։

Տանը տեղակայված էին պետական բնակարաններ նախարարների ժամանակավոր կացության համար։ Տունը չորս անգամ աննշան վերակառուցվել է (1877-78, 1899-1900, 1935, 1956-57 թվականներին), դա վերաբերում է միայն ներքին միջնապատերի փոփոխություններին, վառարանների, լողարանների փոխարինմանը, մուտքերի ձևափոխմանը։ Հայրենական մեծ պատերազմի տարիներին տունը ստացել է փոքր վնասվածքներ։ Պատերազմից հետո այնտեղ տեղակայված են եղել կոմունալ բնակարաններ և հաստատություններ։ Մինչև 2012 թվականն այստեղ գործել է ներքին գործերի Պետրոդվորցովի շրջանային վարչությունը, իսկ նույն թվականին շենքը փոխանցվել է «Պետերհոֆ» պետական թանգարան-արգելոցին։

## Ճարտարապետություն
Շենքը Նախարարական 2-րդ տան և Ֆլիգել-ադյուտանտական տան հետ Ռազվոդնայա հրապարակի համակառույցի մասն է։ Ի տարբերություն համաչափորեն կանգնած Նախարարական 2-րդ տան, Նախարարական 1-ին տունն ունի բարձր ցոկոլային հարկ, տարբերվող հատակագիծ (երկու հարկերում միջանցքներով), արևելյան (կողային) ճակատի դեկորի տարբերություններ։

## Պատկերասրահ

Дом Министерский Первый.jpg|
Дом министерский первый 02.JPG|


## Ծանոթագրություններ

## Արտաքին հղումներ
* 

Կատեգորիա:1841 հիմնադրումներ Ռուսաստանում
Կատեգորիա:Ռուսաստանի մշակութային ժառանգության օբյեկտներ
Կատեգորիա:Սանկտ Պետերբուրգի ճարտարապետական հուշարձաններ
Ռիկարդո Լոպես

**Ռիկարդո Լոպես** (, ծնվ. 1970 թվականի դեկտեմբերի 30-ին, Մադրիդ, Իսպանիա), իսպանացի ֆուտբոլիստ, դարպասապահ։ Հանդես է եկել Իսպանիայի հավաքականում։

## Կարիերա

### Ակումբային
Ռիկարդոն խաղացել է մադրիդյան «Ատլետիկոյի» երիտասարդական թիմերում։

1998 թվականին տեղափոխվեց «Ռեալ Վալյադոյիդ»։ 2001/02 մրցաշրջանի ընթացքում առանց փոխարինման խաղաց բոլոր 38 խաղերը, որը նրան օգնեց ընդգրկվել 2002 թվականի աշխարհի չեմպիոնատի Իսպանիայի հավաքականի ցուցակում թեպետ այնտեղ չխաղաց։

2002 թվականի օգոստոսի 30-ին տեղափոխվեց անգլիական «Մանչեստեր Յունայթեդ» 1,5 միլիոն ֆունտի դիմաց։

Ֆաբիեն Բարտեզի և Ռոյ Կերոլլի գնումից հետո, որոնք նախատեսված էին Ռիկարդոյին փոխարինելու համար, Ռիկարդո հաճախ դուրս չէր գալիս դաշտ։ Նա խաղաց Չեմպիոնների լիգայի չորս խաղ և չեմպիոնատի մեկ խաղ։

2003 թվականի օգոստոսի 23-ին տեղափոխվեց «Ռասինգ» մեկ մրցաշրջանի համար։ Հաջորդ մրցաշրջանին վերադարձավ «Մանչեստեր Յունայթեդ», բայց հիմնական խմբի տեղի համար մենամարտում պարտվեց Թիմ Հովարդին և Ռոյ Կերոլին։ Մրցաշրջանի ավարտվելուց հետո պայմանագիրը չերկարացվեց, և դարպասապահը ազատ գործակալի կարգավիճակով տեղփոխվեց «Օսասունա»։

### Հավաքական
Իսպանիայի հավաքականում խաղացել է երկու խաղ՝ 2001 թվականի նոյեմբերի 14-ին Մեքսիկայի դեմ և  2002 թվականի օգոստոսի 21-ին Հունգարիայի դեմ, և երկու դեպքերում ել փոխարինել է Իկեր Կասիլյասին։ 2002 թվականի աշխարհի չեմպիոնատի մասնակից։

## Ծանոթագրություններ

Կատեգորիա:Իսպանացի տղամարդ ֆուտբոլիստներ
Կատեգորիա:Օսասունայի ֆուտբոլիստներ
Կատեգորիա:Մանչեսթեր Յունայթեդի ֆուտբոլիստներ
Կատեգորիա:Ատլետիկո Մադրիդի ֆուտբոլիստներ
Կատեգորիա:Ռասինգ Սանտանդերի ֆուտբոլիստներ
Կատեգորիա:Ռեալ Վալյադոլիդի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Իսպանիայի հավաքականի ֆուտբոլիստներ
Կատեգորիա:Բրյուգգեի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Անգլիայի լեգեոներ ֆուտբոլիստներ
Կատեգորիա:Անգլիական ֆուտբոլի լիգայի խաղացողներ
Անդրեա Լուիզ Ռայսբորո

**Անդրեա Լուիզ Ռայսբորո** (, ), բրիտանացի դերասանուհի։

## Կենսագրություն
Անդրեա Լուիզ Ռայսբորոն ծնվել է 1981 թվականի նոյեմբերի 20-ին Նյուքասլ ափոն Թայնում։

Ռայսբորոն մեծացել է Ուիտլի Բեյում։ Արդեն մանկուց նա հայտնվել է Նյուքասլ ափոն Թայնի ազգային թատրոնի բեմում։ 2005 թ. ավարտել է Դրամատիկական արվեստի թագավորական ակադեմիան։

Կինոկարիերան սկսել է 2005 թ., դեբյուտել է «Բժիշկ Մարտին» սերիալում (2005 թ.), իսկ հետո՝  «Վեներա» (2006 թ.) ֆիլմում։

2009 թվականին Անդրեա Ռայսբորոն առաջադրվել է «BAFTA TV Award» մրցանակի,  «Մարգարետ Տետչեր» (ТВ, 2008 թ.) ֆիլմում մարմնավորած դերի համար։

Նկարահանվել է նաև  «Աճպարարներ» (2007 թ.), «Անհոգը» (2008 թ.), «Մի թող ինձ» (2010 թ.), «Արվել է Դագենհեմում» (2010 թ.), «Բրիտանական սառնաշաքար» (2010 թ.), «Մենք հավատում ենք սիրուն» (2011 թ.), «Դիմադրություն» (2011 թ.) և այլ սերիալներում։ Դերասանուհին նկարահանվում է  հեռուստատեսային մի շարք սերիալներում։ «Օբլիվիոն» (2013 թ.) ֆիլմում նրա խաղընկերը Թոմ Քրուզն էր։Դերասանուհու արվեստում կարևոր նշաձող էր «Կոկորդիլոս» էպիզոդի գլխավոր դերը, այն «Սև հայելի» սերիալի չորրորդ եթերաշրջանի երրորդ դրվագն էր, որը տարբեր գնահատականների է արժանացել, բայց քննադատները գնահատել են իսլանդական բնապատկերների նկարահանումները, ինչպես նաև Ռայսոբոյի և Սավարի դերասանական աշխատանքը։

## Ծանոթագրություններ

Կատեգորիա:21-րդ դարի անգլիացի դերասանուհիներ
Կատեգորիա:Անգլիացի կինոդերասանուհիներ
Կատեգորիա:Բրիտանացի դերասաններ
Կատեգորիա:Բրիտանացի դերասանուհիներ
Կատեգորիա:Բրիտանացի կինոդերասանուհիներ
Կատեգորիա:Բրիտանացի հեռուստատեսային դերասանուհիներ
Կատեգորիա:Դրամատիկական արվեստի թագավորական ակադեմիայի շրջանավարտներ
Կատեգորիա:Թատրոնի դերասանուհիներ
Վադիմ Ֆիլատով

**Վադիմ Նիկոլաևիչ Ֆիլատով**(, ), ռուս պրոֆեսիոնալ բասկետբոլիստ և մարզիչ։ Այժմ «Ուրալ» բասկետբոլային ակումբի գլխավոր մարզիչն է։

## Գործունեություն
Վադիմ Ֆիլատովը սկսել է բասկետբոլ խաղալ 8 տարեկանում։ Նա դարձել է Եվրոպայի առաջնության բրոնզե մեդալակիր խաղալով Ռուսաստանի երիտասարդների ազգային հավաքականի կազմում։ «Ուրալ ԲՍԱ» Եկատերինբուրգի թիմի կազմում Ֆիլատովը Ռուսաստանի առաջնության բարձրագույն լիգայից անցել է ռուսական բասկետբոլի սուպեր լիգա։

2000 թվականին Ֆիլատովը մեկնել է Վլադիվոստոկ, որտեղ 7 տարիների ընթացքում «Սպարտակ Պրիմորյե» թիմում եղել է լավագույններից մեկը։ 2005 թվականին սկսել է նրա մարզչական գործունեությունը և աշխատել է մանկապատանեկան բասկետբոլի լիգայում։

2006 թվականին Ֆիլատովը դարձել է Եկատերինբուրգի «Ուրալ ՈւՊԻ» թիմի գլխավոր մարզիչը, իսկ հաջորդ տարի թիմը հայտնի է դարձել «Ուրալ» անունով։ 3 տարի հետո նա վերադարձել է Վլադիվաստոկ, որտեղ մեկ տարի մարզիչ աշխատելուց հետո դարձել է սանպետերբուրգցի հայտնի մասնագետ՝ Բորիս Լիվանովի օգնականը։ Նրանց գլխավորությամբ «Սպարտակ Պրիմորյե» թիմը հաղթել է սուպեր լիգան 2010-2011 թվականների մրցաշրջանում և վերցրել են արծաթ Ռուսաստանի գավաթի խաղարկությունում, իսկ հաջորդ տարի Ռուսաստանի բասկետբոլի չեմպիոնատում գրավել է 7-րդ տեղը։

2012-2013 թվականների խաղաշրջանը Լիվանովը Ֆիլատովի հետ համատեղ սկսեց Ռոստովի «Ատաման» թիմում, բայց շուտով ֆինանսական խնդիրների պատճառով երկու ֆուտբոլիստներն էլ լքեցին թիմը։ Դրանից հետո Ֆիլատովը վերադառնում է Եկատերինբուրգ և դառնում է «Ուրալ»-ի գլխավոր մարզիչ՝ Օլեգ Օկուլովի օգնականը։ Հենց այս մարզչական դուետն էր, որի ղեկավարությամբ «Ուրալ ՈւՊԻ» թիմը 2012-2013 թվականների դարձավ առաջնության հաղթող։

2013 թվականին Ֆիլատովը իր տաս տարվա ակտիվ գործունեության ավարտից հետո Սանկտ Պետերբուրգի «Ռուսկոն Մարդովիա» հետ մեկնել է Ռուսաստանի գավաթի խաղարկության մասնակցությանը։

2015-2016 թվականների խաղաշրջանը Ֆիլատովը անցկացրեց «Զենիթ»-ում՝ գլխավոր մարզիչ Վասիլիա Կարասյովի մարզչական շտաբում։

2016 թվականի օգոստոսին Ֆիլատովը ստացել է «Ուրալ»-ի գլխավոր մարզչի կոչում։ 2016-2017 թվականների խաղաշրջանում Եկատերինբուրգ թիմը զբաղեցրեց 9-րդ տեղը։ Խաղաշրջանի վերջում ակումբի հետ պայմանագիրը երկարաձգվեց ևս մեկ տարի։

2017-2018 թվականների խաղաշրջանում «Ուրալ»-ը Ֆիլատովի գլխավորությամբ 2015 թվականից առաջին անգամ հայտնվեց սուպեր լիգա 1 առաջնության խաղացանկում և կանոնավոր խաղաշրջանում զբաղեցրեց 6-րդ տեղը։

2018 թվականի ապրիլին Ֆիլատովը ըստ «1+1» ծրագրի ստորագրել է նոր համաձայնագիր Եկատերինբուրգի ակումբի հետ։

## Ծանոթագրություններ

Կատեգորիա:Ռուս բասկետբոլիստներ
Կատեգորիա:Ռուսաստանի սպորտի վարպետներ
Լինա Ցալդարի

**Լինա Ցալդարի** (, ծննդյան անունը՝ *Լամբրոս* (), ), հույն քաղաքական և պետական գործիչ, սուֆրաժիստուհի, Կոնստանտինոս Կարամանլիսի կառավարությունում սոցիալական ապահովության առաջին կին նախարարը։

## Կենսագրություն
Լինա Լամբրոսը ծնվել է 1887 թվականին Աթենքում Սպիրիդոն Լամբրոսի (1851-1919 թթ.) ընտանիքում, որը Հունաստանի վարչապետ է եղել 1916 թվականի սեպտեմբերի 27-ից մինչև 1917 թվականի ապրիլի 21-ը։ Հայրը սերել է առումիններից։ Լինան Պավլոս Լամբրոսի թոռնուհին է։

Զբաղվել է քաղաքական գործունեությամբ։ 1953 թվականի հունվարից մինչև 1967 թվականի ապրիլ եղել է Հունաստանի խորհրդարանի անդամ, 1956 թվականի փետրվարի 29-ից մինչև 1958 թվականի մարտի 5-ը Կոնստանտինոս Կարամանլիսի կառավարությունում զբացրել է սոցիալական ապահովության նախարարի պաշտոնը։ 1967-1974 թթ. ռազմական խունտայի ժամանակ երկրում խորհրդարանական գործունեությունը դադարեցվել է, և Լինա Ցալդարին Միավորված ազգերի կազմակերպությունում եղել է Հունաստանի պատվիրակ։

Ամուսնացած է եղել հույն հանրապետական քաղաքական գործիչ Պանագիս Ցալդարիսի հետ, ով 1932-1935 թթ. Երկու անգամ զբաղեցրել է Հունաստանի վարչապետի պաշտոնը։

Մահացել է 1981 թվականի հոկտեմբերի 17-ին ինսուլտից։

## Ծանոթագրություններ

## Արտաքին հղումներ
* Lina Tsaldari  
* Women in Greek politics

Կատեգորիա:20-րդ դարի կին քաղաքական գործիչներ
Կատեգորիա:Կաթվածից մահացածներ
Կատեգորիա:Կանանց իրավունքների իրավապաշտպաններ
Կատեգորիա:Հույն կին դեսպաններ
Կատեգորիա:Հույն կին դիվանագետներ
Կատեգորիա:Հույն սուֆրաժիստներ
Կատեգորիա:Հույն ֆեմինիստներ
Կատեգորիա:Հունաստանի նախարարներ
Կատեգորիա:Հունաստանի պետական գործիչներ
Կատեգորիա:Հունաստանի քաղաքական գործիչներ
Միջին տարիքի ճգնաժամ

**Միջին տարիքի ճգնաժամ**, երկարաժամկետ հուզական վիճակ (դեպրեսիա), որը կապված է միջին տարիքի իրենց փորձի գերագնահատման հետ, երբ հնարավորություններից շատերը, որոնք մարդը երազել է փոքր կամ երիտասարդ ժամանակ, արդեն անվերադարձ անցել են (կամ թվում է, որ անցել են), իսկ սեփական ծերության սկիզբը գնահատվում է, որպես իրական ժամանակի (այլ ոչ թե «ինչ-որ ապագայում») իրադարձություն։

## Ախտանիշները
* Դեպրեսիա
* Սեփական անձի նկատմամբ խղճահարություն
* Դատարկություն
* Ամուսնության կամ կարիերայի թակարդի զգացողություն
* Կյանքի արդար չլինելու զգացողություն

Ախտանիշները սրվում են ֆիզիկական վիճակի վատթարացմամբ`քաշի ավելացում, տոկունության նվազեցում, կնճիռներ, մաշկի կախ ընկնել, մազերի թափվելը, հակառակ սեռի նկատմամբ նվազեցված պահանջարկ։

## Արտաքին դրսևորումներ
* Հասած նպատակից մերժում, չնայած մյուսների ձեռքբերումների դրական գնահատմանը,
* Կյանքի համար նախկինում մեծ նշանակություն ունեցող երևույթների հետաքրքրության կորչում,
* Ուղեկցող անձանց շրջանակի փոփոխումը՝ ավելի նշանակալի կարող են դառնալ պատահական մարդկանց կարծիքները,
* Կողմնորոշիչ արժեքների փոփոխությունը,
* Ավելի ազատ և տարօրինակ պահվածք։

## Գրականություն
* 
* 
* 

## Ծանոթագրություններ

## Արտաքին հղումներ
* Ինչ է միջին տարիքի ճգնաժամը և ինչպես դրա հետ առնչվել
* Հարցազրույց յունգիական վերլուծաբան Ստանիսլավ Ռաեվկու հետ, կյանքի միջին ճգնաժամի մասին

Կատեգորիա:Հոգեկան վիճակներ
Կատեգորիա:Վերլուծական հոգեբանություն
Կատեգորիա:Զարգացման հոգեբանություն
Խմոր

**Խմոր**, հացագործության, հրուշակեղենի, մակարոնեղենի արտադրության մեջ, ինչպես նաև տնային պայմաններում ալյուրով մթերքի պատրաստման հիմնական կիսաֆաբրիկատը, ալյուրն այլ բաղադրիչների հետ խառնելիս ձևավորվող համասեռ խառնուրդ։ Բացի ալյուրից՝ սովորաբար խմորի բաղադրության մեջ են մտնում նաև ջուրը կամ կաթը, խմորիչը, աղը, շաքարավազը, յուղը, ձուն։ Խմորը պարունակում է սպիտակուցներ, ածխաջրեր, ճարպեր, թթուներ, աղեր և այլ բաղադրիչներ՝ տարբեր վիճակներում գտնվող, այսինքն՝ փքված կոլոիդների, սուսպենզիաների, լուծույթների տեսքով։

Խառնակցված հացագործության մեջ ցորենի ալյուրով խմորը, որպես կանոն, պատրաստում են հացի թթխմորից։ Ցորենի ալյուրով արտադրանքի համար հաճախ կիրառում են խմորման եղանակը, որը խմորը հունցելուց առաջ առաջացնում է փափուկ, սպունգանման էֆեկտ։

Խոհարարության մեջ օգտագործվող խմորի մի քանի տեսակ.
* Բիսկվիթի խմոր. հիմնականում օգտագործվում է տորթերի, ռուլետների և կարկանդակների պատրաստման համար։
* Նրբաբլիթի խմոր. հեղուկ խմոր, որն օգտագործվում է նրբաբլիթների պատրաստման համար։
* Խմորիչով խմոր. օգտագործվում է հացի բազմաթիվ տեսակների, կարկանդակների և բելյաշների պատրաստման ժամանակ։
* Եփովի խմոր. կիրառվում է որոշ կարկանդակներ, այդ թվում նաև՝ էկլերներ պատրաստելիս, ինչպես նաև տարեկանի և ցորենի ու տարեկանի խառնուրդով հաց թխելիս, օրինակ՝ բորոդինյան հաց։
* Շաքարավազով խմոր. օգտագործվում է տորթերի, թխվածքաբլիթների, տարատեսակ կարկանդակների պատրաստման համար։
* Անթթխմոր խմոր. առանց կենսաբանական հավելումների խմոր, որը կիրառվում է պելմեններ, պիցցա, չեբուրեկ պատրաստելիս։
* Յուղահունց (կաթնահունց) խմոր. համեղունքի՝ շաքարավազի, ձվերի և յուղերի բարձր պարունակությամբ խմոր։
* Շերտավոր խմոր. օգտագործվում է շերտավոր խմորով հրուշակեղենի, սամսայի համար։
* Օդային խմոր. կիրառվում է կարկանդակների և տորթերի պատրաստման համար։
* Շաքարով խմոր. կիրառվում է խմորով զարդարելու համար, ինչպես նաև նրբաբլիթների և թխվածքաբլիթների որոշ տեսակներ պատրաստելիս։

## Տես նաև
* Հացաբուլկեղեն
* Փուռ
* Խմորիչ

## Ծանոթագրություններ

## Գրականություն
* Тесто — Краткая энциклопедия домашнего хозяйства / ред. И. М. Скворцов и др. — М.: Государственное Научное издательство «Большая Советская энциклопедия» — 1959

Կատեգորիա:Խմոր
Մարկեղիանոս (Հռոմի պապ)

**Հռոմի պապ Մարկեղիանոս** (մահացել է 304 թ.) hռոմի պապ է դարձել 296 թ. հունիսի 30-ից մինչև մահը` 304 թ.-ին։ Լիբերիայի կատալոգի համաձայն` նա Պրոջեքտուսի որդին է։ Նրա նախորդը Պապ Գայիոսն էր։

## Կենսագրություն
Մարկեղիանոսի պոնտիֆիկատը սկսվել է այն ժամանակ, երբ Դիոկլետյանը հռոմեական կայսր էր, բայց դեռ չէր սկսել հալածել քրիստոնյաներին։ Նա այս ժամանակ հանգիստ հեռացավ քրիստոնեությունից, այդ պատճառով էլ քրիստոնյաների թիվը աճեց։ Կեսար Գալյեոսը ղեկավարում էր հեթանոսական շարժումը քրիստոնեության դեմ և 302 թվականին Դիոկլետյանին հանեց քրիստոնեության դեմ. առաջին քրիստոնյա զինվորները ստիպված էին դուրս գալ բանակից, այնուհետև եկեղեցու գույքը բռնագրավվել, իսկ քրիստոնեական գրքերը ոչնչացնել։ Դիոկլետյանի պալատում երկու հրդեհից հետո նա ավելի խիստ միջոցներ ձեռնարկեց քրիստոնյաների դեմ, նրանք ստիպված եղան կամ հալածվել կամ դատապարտվել մահվան։

Մարկեղիանոսը հիշատակվեց «Գլխավոր Հռոմեական Օրացույց»-ում։ Նրա տոնը նշվում էր ապրիլի 26-ին։ Երկու տոների անորոշության պատճառով այս համատեղ տոնը հեռացվեց օրացույցից 1969 թվականին։

Մարկեղիանոսի հովանու ներքո Հայաստանը դարձավ առաջին քրիստոնեությունը պաշտոնական ընդունած պետությունը 301 թ.-ին, Տրդատ III-ի գահակալության ժամանակ։

## Տես նաև
* Հռոմի պապերի ցանկ

## Ծանոթագրություններ

## Արտաքին հղումներ
* Colonnade Statue in St Peter's Square

Կատեգորիա:4-րդ դարի հռոմեացիներ
Կատեգորիա:4-րդ դարի քրիստոնեական սրբեր
Մարիո Բոլատտի

**Մարիո Արիել Բոլատտի** (, ), արգենտինացի ֆուտբոլիստ, «Բոկա Ունիդոսի» կենտրոնական կիսպաշպան։

## Ակումբային գործունեություն
Բոլատտին իր կարիերան սկսել է 2003 թվականին Պրիմերե Բ Նասիոնալի «Բելգրանո» ակումբում։ 2006 թվականին նրա ակումբը բարձրացել է Պրիմիերա Ա, սակայն մեկ մրցաշրջան հետո վերադարձել է Բ Պրիմիերա, իսկ Բոլատտին 2007 թվականի հուլիսին տեղափոխվել է պորտուգալական «Պորտու» ակումբ։

2009 թվականին Բոլատտին կես տարվա վարձակալության ուղարկվեց «Ուրական» ակումբ։ Արգենտինական Olé ամսագիրը նրան ճանաչեց Կլաուսուր 2009-ի լավագույն խաղացող։ Նա մեծ ավանդ է ունեցել առաջնությունում «Ուրականի» հաջող ելույթների մեջ, որն առաջնության վերջին օրը շրջանցեց «Վելես Սարսֆիլդին»։

2010 թվականի հունվարի 18-ին Բոլատտին տեղափոխվել է «Ֆիորենտինա» ակումբ։

2011 թվականի փետրվարի 9-ին Բոլատտին դարձավ «Ինտերնասիոնալի» խաղացող՝ կնքելով 4 տարվա պայմանագիր։ Տեղափոխության գումարը կազմեց 4 մլն եվրո։

## Ազգային հավաքական
2009 թվականի հոկտեմբերի 14-ին Բոլատտին Ուրուգվայի դեմ խաղում փոխարինման դուրս եկավ և 84-րդ րոպեին դարձավ գոլի հեղինակ, որը Արգենտինայի հավաքականին թույլ տվեց մտնել աշխարհի առաջնություն։

## Նվաճումներ
* Պորտուգալիայի չեմպիոն (2)՝  2007/08, 2008/09
* Ռիու Գրանդի Դու Սուլ նահանգի չեմպիոն (2)՝ 2011, 2012
* Պորտուգալիայի գավաթի հաղթող (1)՝ 2008/09
* Ռեկոպի հաղթող (1)՝ 2011

## Ծանոթագրություններ

Կատեգորիա:Արգենտինայի հավաքականի ֆուտբոլիստներ
Կատեգորիա:Արգենտինացի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Պորտուի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆիորենտինայի ֆուտբոլիստներ
Կատեգորիա:Բելգրանոյի ֆուտբոլիստներ
Կատեգորիա:Ինտերնասիոնալի ֆուտբոլիստներ
Կատեգորիա:Ռասինգ Ավելյանեդայի ֆուտբոլիստներ
Լատինաամերիկյան արվեստի թանգարան (Բուենոս Այրես)

250px|մինի
250px|մինի
250px|մինի
**Լատինաամերիկյան արվեստի թանգարան** (, կրճատ՝ MALBA), գլխավորապես քսաներորդ դարի լատինաամերիկյան արվեստը ներկայացնող թանգարան, որը գտնվում է Արգենտինայի մայրաքաղաք Բուենոս Այրեսի Պալերմո շրջանի Ֆիգերոա Ալկորտա պողոտայի վրա։

Թանգարանը, որ հիմնել է իր մարդասիրությամբ համբավված արգենտինացի միլիարդատեր Էդուարդո Կոնստանտինին, բացվել է 2001 թվականի սեպտեմբերի 21-ին։ Մշտական ցուցադրության հիմնական մասը կազմել է անձամբ հենց իր՝ Կոնստանտինիի ժողոված արվեստի ստեղծագործությունների հավաքածուն։

Ներկայումս թանգարանը կառավարվում է շահույթ չհետապնդող, ոչ առևտրային «MALBA-Կոնստանտինի հիմնադրամ»(իսպ՝. «Fundacion MALBA-Constantini») կազմակերպության կողմից։ Թանգարանի կազմի մեջ մտնում է նաև ակտիվորեն գործող մշակութային կենտրոնը, որը կազմակերպում է արվեստի գործերի ցուցահանդեսներ, կինոնկարների ցուցադրություններ, սերտ կապեր հաստատում մշակութային այլ օջախների հետ, համատեղ միջոցառումներ նախաձեռնում։ Թանգարանը, որ ամեն տարի մեկ միլիոնից ավելի այցելուներ է ընդունում, ներկայումս արդեն ունի իր հետ ակտիվորեն համագործակցող 1400-ից ավելի խնամակալներ, նվիրատուներ, բարերարներ։

## Թանգարանի շենքը
Մշակութային այս երևելի օջախի շենքի նախագիծն ընտրվել է ճարտարապետական միջազգային բաց մրցույթի արդյունքների հիման վրա։ Մրցույթին 45 երկրներից ներկայացվել են 450 նախագծեր, որոնց վերաբերյալ եզրակացություններ է տվել հեղինակավոր միջազգային ժյուրին՝ իր կազմում ունենալով հռչակված ճարտարապետների՝ բրիտանացի Նորման Ֆոսթերին, արգենտինացի Սեզար Պելլիին, շվեյցարացի Մարիո Բոտտային։ Հաղթող է ճանաչվել և առաջին կարգի մրցանակին արժանացել Կորդովա քաղաքում գործող AFT Architects ճարտարապետական ֆիրմայի աշխատակիցների՝ արգենտինացի երիտասարդ ճարտարապետներ Գաստոն Ատելմանի, Մարտին Ֆուրկադեի և Ալֆրեդո Տապիայի պատրաստած նախագիծը՝ քսաներորդ դարի 90-ական թվականներին մեծ ժողովրդականություն վայելող դեկոնստրուկտիվիզմի ոճով ստեղծված, անչափ ուշագրավ մի գործ, որը շինարարների կողմից կյանքի է կոչվել հետևողականորեն ու խնամքով։

## Արվեստի գործերի հավաքածուն
Եռահարկ կառույցի առաջին հարկի ցուցասրահներում ներկայացված են լատինաամերիկյան ժամանակակից նկարիչների ու քանդակագործների ստեղծագործություններ, երկրորդ հարկում՝ թանգարանային հավաքածուի միջուկը հանդիսացող 270 գեղարվեստական աշխատանքներ, որոնք ստեղծվել են քսաներորդ դարի առաջին կեսին, իսկ երրորդ հարկի սրահները տրամադրվում են ժամանակավոր ցուցահանդեսներին։ Ներկայումս թանգարանի հավաքածուն ներառում է Լատինական Ամերիկայի տարբեր երկրների շուրջ 160 արվեստագետների չորս հարյուրից ավելի աշխատանքներ, այդ թվում՝ մեծահամբավ նկարիչներ Ֆրիդա Կալլոյի, Ֆերնանդո Բոտերոյի, Անտոնիո Բերնիի, Խորխե դե լա Վեգայի, Լեոն Ֆերրերիի բարձրարվեստ գործերի նմուշներ։ Թանգարանը կառավարող «MALBA Constantini» հիմնադրամի ջանքերով հավաքածուն շարունակաբար հարստանում է քսաներորդ դարասկզբից մինչև մեր օրերը Լատինական Ամերիկայի տարբեր երկրներում ստեղծված գեղարվեստական լավագույն ստեղծագործություններով։

## Ծանոթագրություններ

## Արտաքին հղումներ
* Официальный сайт музея 
* Страница музея  на facebook

Կատեգորիա:2001 կառույցներ
Կատեգորիա:2001 հիմնադրումներ Արգենտինայում
Կատեգորիա:2001 հիմնադրված թանգարաններ
Կատեգորիա:Բուենոս Այրեսի թանգարաններ
Կատեգորիա:Պատկերասրահներ